Lejwe le lahlilweng ke dihahi le fetohile lejwe la mantlha; Luka 12:17; Dik. 4:11; 1 Pet. 2:7. 16 Sathane a ka fora le bahlanka ba mafolofolo ba Jehofa. Ka mohlala, nagana ka seo se ilego sa direga ge Jesu a be a botša barutiwa ba gagwe gore o tlo bolawa kgauswinyane. Moapostola Petro, yo a bego a rata Jesu, o ile a re: “Ikwele bohloko Morena; o ka se feleletše ka tsela ye le gatee.” Jesu o ile a botša Petro gore: “Tloga mo pele ga ka, wena Sathane!” (Mateo 16:22, 23) Ke ka baka la’ng Jesu a ile a bitša Petro gore ke “Sathane”? O ile a dira bjalo ka baka la seo se bego se le kgauswi le go direga. Go se go ye kae, Jesu o be a tlo hwa lehu la sehlabelo sa topollo gomme a hlatsela gore Diabolo ke moaketši. Ye e be e le nako ya bohlokwa kudu historing gomme e se nako ya gore Jesu a “ikwele bohloko.” Sathane o be a tla thaba ge nkabe Jesu a ile a tlogela go dula a phakgame.